Tijekom siječnja znanstvenici su govorili kako u Sunčevom sustavu postoje barem dva planeta koja su slična Zemlji, a NASA je jučer objavila kako je otkrila novu Zemlju. Radi se o planetu Kepler 452B koji je, od svih planeta koji su dosada otkriveni, najsličniji Zemlji.

Za njegovo otkriće zaslužan je Keplerov svemirski teleskop koji je 2009. godine lansiran u svemir sa svrhom pronalaska planeta slličnih Zemlji. Teleskop je dosada pronašao tisuću palenta, ali niti jedan nije imao uvjete slične onima na našem planetu, zbog toga je otkriće Keplera 452B jedno od najvažnijih dosada.

The Independent navodi kako će idućih osam činjenica objasniti zbog čega je ovo otkriće toliko važno, i što ono potencijalno može predstavljati za čovječanstvo.

1. Kepler 452B je najsličniji planet Zemlji ikad otkriven

John Grunsfeld, suradnik NASA-ine znanstvene misije u Whashingtonu rekao je jučer kako objavljuju otkrivanje egzoplaneta koji je najsličiniji zemlji, i kako se radi o Zemlji 2.0. Njegova veličina, dužina jedne godine i uvjeti na površini slični su onima kao kod Zemlje.

2. Jedna godina na njemu traje jednako kao jedna godina na Zemlji

Kepler 452B obiđe svoju zvijezdu u 385 dana, a to je 20 dana duže nego što je Zemlji potrebno da obiđe sunce. Na ostalim planetima koji se nalaze blizu Zemlje obilaženje orbite se znatno razlikuje. Jedna godina na Veneri, koja je naš najbliži planet, traje 88 dana, a na Neptunu koji je najudaljeniji planet našeg solarnog sistema godina traje 185 dana.

3. Planet je proveo milijardu godina unutar optimalne nastanjive udaljenosti od svoje zvijezde

Kepler je od našeg sunca stariji 1.5 milijardu godina. Ako je planet preblizu svojoj zvijezdi onda će on biti prevruć, a ako je previše udaljen, onda će biti prehladan za život. Kepler 452B nalazi se na savršenoj udaljenosti od svoje zvijezde milijardama godina. Jon Jenkins koji je analizirao podatke o njemu u NASA-i navodi kako je moguće živjeti na površini planeta ili se to barem moglo u jednom momentu.

4. Postoji mogućnost da se na njegovoj površini nalaze aktivni vulkani i voda

Planet ima pravu temperaturu koja bi dopustila vodi da se nalazi na njegovoj površini, a koliko dosada znamo ona je ključna za razvoj i opstanak života. John Coughlin, znanstvenik na SETI Institutu u Kaliforniji, navodi kako je istraživački tim zadužen za Kepler surađivao s geolozima kako bi otkrili što se nalazi na površini planeta. S obzirom na njegovu veličinu i starosnu dob pretpostavlja se kako se radi o kamenom planetu zbog čega postoji mogućnost da on ispod svoje površine ima aktivan vulkanski sustav.

5. Ljudi bi mogli potencijalno živjeti na Kepleru unatoč njegovoj jakoj gravitaciji

Novi planet je neznatno veći od Zemlje, a procijenjeno je kako ima dvostruko jaču gravitaciju nego naš planet. Sudeći prema znanstvenicima zaduženima za Kepler, to ne znači da ljudi ne bi mogli živjeti na njemu.

Jon Jenkins rekao je kako se ljudi mogu prilagoditi njegovoj gravitaciji. “Ljudi su već i sada prilagođeni velikim težinama i građeni su da izdrže takve stvari. Ljudsko tijelo ima nevjerojatnu sposobnost zacjeljenja, zbog čega bi se ono moglo prilagoditi novoj okolini.”, tvrdi Jenkins.

6. Biljke bi mogle napredovati na njemu

Zvijezda Keplera 452B veća je od našeg Sunca. Energija svijetla i topline koju planet prima od svoje zvijezde ukazuje da je on neznatno topliji od Zemlje, a to također znači da bi biljke mogle napredovati na njemu. Biljkama je potrebna fotosinteza kako bi proizvodile zrak za disanje, a samim time postoje uvjeti koji bi potencijalno stvorili život na njemu. “Sunce Keplera slično je našem Suncu i to dokazuje da bi biljke bez problema mogle prolaziti proces fotosinteze.”, navodi Jenkins.

7. Na njemu bi se moglo sunčati

“Kepler 452B prima jednak spektar i intenzitet svijetla kao i Zemlja. Biljke sa naše Zemlje mogu rasti na njemu. Na njemu se također može sunčati.”, tvrdi Daniel Brown, astronomski stručnjak sa Sveučilišta Nottingham Trent.

8. Nemoguće je doći do njega

Unatoč tome što ima sve pogodnosti za život, jedini je problem što je on udaljen 1.400 svjetlosnih godina od Zemlje. Svjetlosna godina je udaljenost koju zraka svjetlosti pređe u jednoj godini. Svjetlo putuje 670 milijuna milja u jednom satu, a svjetlo od sunca dolazi do Zemlje u samo osam minuta, zbog čega bi do Keplera 452B trebalo jako puno vremena.

NASA-ina sonda New Horizon , koja je nedavno snimila nevjerojatne slike Plutona, napustila je Zemljinu orbitu brže nego bilo koja druga letjelica prije nje. Kada bi slična letjelica s posadom pokušala doći do Keplera 452B trebalo bi joj 25.8 milijuna godina da dođe do njega.